বগুড়া জেলা সুইমিংপুল
বগুড়া জেলা সুইমিংপুল ২০০২ সালে উদ্বোধন হওয়া বাংলাদেশের জেলা পর্যায়ের একটি সাঁতার ক্রীড়া আয়োজন ও প্রশিক্ষণ সুইমিংপুল। এটির অবস্থান বগুড়া জেলার বগুড়া পৌরসভায় মালগ্রাম এলাকায় শহীদ চান্দু স্টেডিয়াম সড়কের পাশে। এটি জেলার একমাত্র সুইমিংপুল। বাংলাদেশের সকল সাঁতার ক্রীড়া আয়োজনের সরকারি ভেন্যুর মতই এটি জাতীয় ক্রীড়া পরিষদের অধিভূক্ত এবং স্থানীয় বগুড়া জেলা ক্রীড়া সংস্থার তত্বাবধায়নে রয়েছে।